# REFERAT

## FOA Sydfyn - Afdelingsbestyrelsen

|  |  |
| --- | --- |
| **Dato:** | 15.08.2017 kl. 8:00 |
| **Sted:** |  |
| **Arkivsag:** | 17/139457 |
|  |  |
| Tilstede: | Susan Bøg Nielsen (), Louise Brandstrup Kristiansen (), Dorthe Jørgensen (Gik kl. 9:30 og kom igen kl. 12:00), Jan Enderberg (), Winni Kielstrup Hansen (), Käthe Lund (), Rene Svedstrup (), Karen Inge Jeppesen (), Annika Heidi Lauritzen () |
|  |  |
| Fremmødte suppleanter: | Susanne J. Græns Rasmussen () for Maria Sund Haladyn |
|  |  |
| Ikke tilstede: | Ann-Marie Holm |
|  |  |
| Andre: | Laila Madsen under punktet A-kassen. |
|  |  |
| Referent: | Mikkel Juel Hansen |
|  |  |
| Dirigent: | Louise Brandstrup Kristiansen og Rene Svedstrup |
|  |  |

|  |  |  |  |
| --- | --- | --- | --- |
| DAGSORDEN | | | **Side** |
| **Dagsorden** | | | |
| [27/17](#CaseRef24215637) | 17/147852-2 | Godkendelse af referat fra seneste afdelingsbestyrelsesmøde | 2 |
| [28/17](#CaseRef24215709) | 17/139501-5 | Godkendelse af dagsorden | 2 |
| [29/17](#CaseRef24215792) | 17/139508-2 | Status FOA Sydfyn | 2 |
| [30/17](#CaseRef24215753) | 17/139503-2 | Regnskab | 2 |
| [31/17](#CaseRef24216031) | 17/161509-1 | Budget 2018 - 1. behandling | 2 |
| [32/17](#CaseRef24215773) | 17/139549-2 | Medlemstal | 2 |
| [33/17](#CaseRef24393089) | 17/208424-1 | Orientering om tilbud om køb af digital løsning til kandidatvalg | 2 |
| [34/17](#CaseRef24215862) | 17/139512-2 | Orientering fra Organiseringsgruppen | 2 |
| [35/17](#CaseRef24417471) | 17/213924-1 | Ansøgning om beløb til annoncering for organiseringsgruppen | 2 |
| [36/17](#CaseRef24215842) | 17/139511-2 | Orientering fra A-kassen | 2 |
| [37/17](#CaseRef24215821) | 17/139510-2 | Orientering fra TR/AMR | 2 |
| [38/17](#CaseRef24215881) | 17/139513-2 | Orientering fra seneste HB-møde | 2 |
| [39/17](#CaseRef24215899) | 17/139515-2 | Spørgsmål til kommende HB-møde | 2 |
| [40/17](#CaseRef24215926) | 17/139519-2 | Temadebat | 2 |
| [41/17](#CaseRef24215942) | 17/139520-2 | Eventuelt | 2 |
| [42/17](#CaseRef24215959) | 17/139521-2 | Evaluering | 2 |
|  |  |  |  |

Dagsorden

27/17 Godkendelse af referat fra seneste afdelingsbestyrelsesmøde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **27/17** |

Indstilling: Til godkendelse.

Mødebehandling

Der forelå referater fra 06-06-2017 og 14-06-2017.

Beslutning

Godkendt.

28/17 Godkendelse af dagsorden

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **28/17** |

Indstilling: Til godkendelse.

Mødebehandling

Susan har lovet Laila Madsen at punktet A-kassen kommer på inden kl. 10.  
Christian Leth er ude af huset til efter kl. 12, så punktet TR/AMR skubbes til efter middag.

Alle tilstedeværende er ok med ekstra punkt (ansøgning fra Organiseringsgruppen).

Beslutning

Godkendt.

29/17 Status FOA Sydfyn

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **29/17** |

Sag: Susan Bøg Nielsen gennemgår og orienterer om status for FOA Sydfyn.

Indstilling: Til orientering.

Mødebehandling

Susan orienterede om personalekonferencen i maj.

Vi aftalte nogle procedurer i forhold til receptionen. Der opstår en flaskehals når medlemmerne henvender sig. Har forsøgt at gøre det bedre ved ny procedure, særligt ift telefonen. Den telefonbetjening der gives er nu mere kvalificeret.

Der var lidt modstand i receptionen indledningsvist, men har insisteret på at vi gør tingene på denne måde. Efterspørger blandt andet cpr-nr og arbejdsplads, så den, der er i receptionen kan viderstille til den rigtige person.

AL – det virker mere professionelt, at at den første man møder i telefonen spørger ind til sagen og medlemsskab osv.

SBN – samtidig skiltes med at man bedes tage plads hvis man har en aftale, på den måde skal man ikke «stjæle» receptionistens tid.

LBK – der har været enkelte faldgrupper hvor folk bare efterspørger at komme ned forbi, så vi skal selv huske at sætte en aftale i kalenderen.

SBN – vi tænker at det på sigt bliver mere effektivt.

For at optimere i forhold til at vi kan få flere ressourcer til sagsbehandling.

Anders har blandt andet ønsket at komme op i tid gennem længere tid, og han er nu kommet op på fuld tid (34 timer).

Mikkel vil på sigt komme på sagsbehandling med søfolkene.

Som den 3. ting arbejdes der på at ansætte en elev i faglig afdeling. I 3-parts-aftalen ligger en «bøde-ordning» hvor virksomheder, der ikke har en elev ansat får en bøde på 27.000 årligt. Vi har haft et møde med Svendborg Erhvervsskole, og vi er nu godkendt som praktikplads. Mette arbejder på et stillingsopslag. CL har som TR bedt om at stillingen slås op eksternt.

WH – rigtigt godt at i har valgt Svendborg Erhvervsskole.

DJ – da Anni var elev her havde hun sine skoleforløb på Svendborg Erhvervsskole.

SBNI – i har måske set at Lotte er startet igen, det går vældigt godt.

I forhold til elev har jeg aftalt med Mette, at hun bliver uddannelsesansvarlig for ny elev. Mikkel har ikke tiden og Anni er ikke tilbage på fuld tid endnu.

I forhold til rengøring er det endnu ikke officielt at det bliver opsagt, det bliver det torsdag.

Anni er ved godt mod og startede op efter ferie i går. Hun går langsomt op i tid.

Rene – spm til ergonomi, som der blev orienteret om før ferien.

DJ – der er bestilt stole til dem, der ønsker nye.

SBN – jeg arbejder i at flere af de ansatte får mulighed for at få citrix-adgang. Har hidtil ikke været en mulighed, men behovet er blevet større, så jeg er ved at afdække behovet. Der skal være nogle klare retningslinjer for hvornår, og hvornår man ikke bruger citrix. Det er ikke meningen at de ansatte skal arbejde hjemmefra.

AL – så kan man også begynde at sidde og arbejde derhjemme og så skal det afspadseres, så det ender med at man ikke er så meget tilstede på arbejdspladsen.

Bestyrelsen bakker op om ideen og det aftales at der sendes en mail rundt, når det konkrete beløb kendes i forhold til prisen på citrix-adgang.

WH – jeg tænker at hvis beløbet kan holdes på omkring de 500 om året pr. Medarbejder, så synes jeg bare i arbejder videre med det, men hvis situationen ændrer sig kan vi som bestyrelses orienteres via mail.

SBN – vi har lavet en aftale med AdvokatFyn i forhold til gratis advokatrådgivning. Det sættes op på hjemmesiden så det er synligt og nemt at finde.

AL – kender det konkrete medlem og hun fortæller ude i byen hvor godt et stykke arbejde FOA har gjort.

SBN - der kommer en ny medlemstilfredshedsundersøgelse. Vi har stadig mulighed for at få lokale spørgsmål med. Vi har justeret et par af dem så det har lokal relevans.

Vi har en meget lav andel af medlemmer, der frasiger sig støtte til politiske partier.

Bilag er tidligere fremsendt.

Der blev gjort opmærksom på at alle medlemmer skal give samtykke til at man vil modtage reklame i sin indbakke. Her forstås reklame som mails med ikke-fagligt indhold, men derimod tilbud om tur med Helge, Zoo osv... Alle medlemmer skulle gerne mødes af en boks, når man logger på mit FOA.

Beslutning

Taget til efterretning

30/17 Regnskab

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **30/17** |

Indledning: Regnskab.

Sag: Susan gennemgår regnskabet.

Indstilling: Til orientering.

**Bilag:** Udleveres på mødet.

Mødebehandling

Halvårsregnskabet udviser et driftsresultat på kr. 84.503 i overskud.

Beslutning

Taget til efterretning.

31/17 Budget 2018 - 1. behandling

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **31/17** |

Indledning: Susan gennemgår udkast til Budget 2018.

Indstilling: Til godkendelse.

Mødebehandling

Der var spørgsmål til punkt b, lønrefusioner Amt og Kommuner i forhold til hvorfor beløbet nedsættes drastisk i budgettet. Mogens bedes svare herpå når han er tilbage fra ferie.

Susan gjorde opmærksom på at budgettet skal tilrettes såfremt ansøgningen fra Organiseringsgruppen (punkt 35/17) imødekommes helt eller delvist.

Beslutning

Godkendt.

32/17 Medlemstal

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **32/17** |

Indledning: Medlemstal

Sag: Susan og Louise gennemgår medlemsudviklingen siden seneste afdelingsbestyrelsesmøde.

Indstilling: Til orientering.

**Bilag:** Medlemstal.

Mødebehandling

Susan nævnte, at der i HB-materialet er en opgørelse over medlemsudviklingen på regionsplan og at FOA Sydfyn er den eneste afdeling i Region Syddanmark med medlemsfremgang over det seneste år. Vi har et plus på 12 medlemmer i perioden.

Beslutning

Taget til efterretning.

33/17 Orientering om tilbud om køb af digital løsning til kandidatvalg

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **33/17** |

Indledning: Susan har via mail modtaget et tilbud på køb af en digital løsning til brug ved kandidatvalg ved for eksempel generalforsamlinger o.l.

Sag: Virksomheden MobilePeople har siden 2003 kørt og afviklet valg for kommuner, forsyningsselskaber, fagforeninger m.m. De kører med et elektronisk valgsystem, MP eValg, som er velegnet til urafstemninger, bestyrelsesvalg m.m.

Indstilling: Til orientering.

Mødebehandling

SBN – det er en dyr løsning. Det vil koste 25.000 i oprettelse + 9.000 pr valg.

Beslutning

Vi følger løbende området, men det er for dyrt i denne omgang.

34/17 Orientering fra Organiseringsgruppen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **34/17** |

Indledning: Orientering fra Organiseringsgruppen v/ Louise Brandstrup Kristiansen

Sag: Der orienteres om Organiseringsgruppens arbejde og initiativer.  
Organiseringsgruppen består for nuværende af:  
- Louise Brandstrup Kristiansen  
- Rene Svedstrup

- Winni Kielstrup Hansen  
- Käthe Lund  
- Mette Mortensen  
- Mikkel Juel Hansen

Indstilling: Til orientering.

Mødebehandling

Louise orienterede.

I sommer var vi synlige ved Frikadellefesten i Lohals, men jeg har ikke fået nogen tilbagemeldinger.

Der var gl. Torvedag og det var en god dag med dårligt vejr og godt samarbejde.

Der har været FørFestival i samarbejde med LO og Ærødagen.

Det tæller altsammen godt på synlighedsbarometeret.

I løbet af efteråret:

18/9 – landsdækkende løntjek-kampagne i LO. Lægger op til at gå på gaden. Vi har talt om at lave åbent hus da vi ikke har mulighed for at gå gaden om dagen grundet TR Kompetenceafklaring samme dag.

Man får selvfølgelig ikke et dybdegående løntjek den dag, men ved mistanke kan der træffes aftale om konkret gennemgang.

Tænker det som åbent arrangement hvor ikke-medlemmer kan komme og blive meldt ind.

KL – kan vi tænke noget ind, så dem der ikke kan komme i det tidsrum også har mulighed for at komme.

LBK - kampagneugen = uge 46. vi har i gruppen talt om at udvide med ugerne før og efter.

Vi vil prioritere TS-sektoren.

Det er svært at samle folk fra f.eks. CETS, men vi arbejder på det. Færgerne vil også være en prioritet.

Forbundet planægger 14/11 borgmesterdag hvor valgte tager på rundtur ved borgmestre landet over.

Beslutning

Taget til efterretning.

35/17 Ansøgning om beløb til annoncering for organiseringsgruppen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **35/17** |

Indledning: Organiseringsgruppen ansøger om beløb til annoncering.

Sag: Louise fremlægger ansøgningen og motivationen herfor.

Indstilling: Til afgørelse

**Bilag:** Ansøgning fra organiseringsgruppen

Mødebehandling

Louise gennemgik ansøgning om beløbsramme for organiseringsgruppen.

Der ansøges om årligt budget på 10.000 og 5.000 for resten af 2017, herunder 2.000 målrettet Facebook og muligheden for at bruge annoncekroner til Facebook og konkrete ting.

Beslutning

Enstemmigt vedtaget.

36/17 Orientering fra A-kassen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **36/17** |

Indledning: Orientering fra A-kassen

Sag: A-kassen orienterer om seneste nyt fra området, herunder ledighedstal fra seneste periode.

Indstilling: Til orientering.

Mødebehandling

Laila Madsen orienterede kort om A-kassens virke. Oplevelsen er at mange af vores medlemmer er kommet i arbejde. Har dog ikke set nogle aktuelle ledighedstal.

Vi har forsøgt hele sommeren at optimere på FOA JobMatch. Vi havde mange medlemmer, der havde lavet aftaler på vikariater henover sommeren, som så ikke var til rådighed for JobMatch. Vi har modtaget en del jobordrer, men de er indkommet forholdsvist sent, så derfor har vi ikke kunne honorere behovene hver gang.

Vi har fået en elev i A-kassen og det er blandt andet hendes arbejdsområde, så der er fokus på det og afsat ressourcer til det.

Vi er glade for samarbejdet med faglig afdeling omkring det.

LBK – er der nogle kommuner/arbejdsgivere der bruger jobMatch mere end andre?

LM – det er meget Svendborg Kommune og til dels Langeland, der bruger det. Vi har aftale med Odense at vi også slår deres job op.

RS – er det et problem, at folk ikke møder op til et aftalt formidlet job?

LM – det sker, men vi forsøger at undgå det, nogle gang ramler det dog sammen med de øvrige krav der stilles til ledige medlemmer i forhold til hvis de er ledige. Vi er afhængige af en tilbagemelding fra arbejdspladserne.

AL – jeg har gjort brug af JobMatch på mine 2 arbejdspladser. Desværre blev min sidste leder negativt indstillet da det ikke lykkedes at få besat en stilling.

LBK – jeg har henvist medlemmer til FOA JobMAtch hvis de har været sygemeldt pga forholdene på en specifik arbejdsplads.

LM – vi er også meget optaget af den nye dagpengereform.

Alle timer kan nu omkonventeres til dagpengeret, men vi er i juli overgået til nogle nye udbetalingsperioder og i den forbindelse har vi nogle IT-udfordringer, som der arbejdes med.

SBNI – Lone Nielsen har sagt sin stilling op, der er ansættelsessamtaler 24-25. august. Jeg er med og Ninna fra Odense, TR samt 2 fra forbundet. Der er kommet 33 ansøgninger. Der er tale om et genopslag.

LM vi har ansat Marianne som voksenelev – der er ansat 6 a-kasseelever på landsplan.

Beslutning

De nye dagpengeregler omdeles i pjeceform ved næste temadag.

Laila bestiler dem hjem.

Taget til efterretning.

37/17 Orientering fra TR/AMR

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **37/17** |

Indledning: Orientering fra TR og AMR

Sag: Tillidsrepræsentant i FOA Sydfyn Christian Leth og Arbejdsmiljørepræsentant Mette Mortensen orienterer om seneste nyt fra deres respektive områder.

Indstilling: Til orientering.

Mødebehandling

MM – vi har haft personalekonference og har efterfølgende haft opfølgningsmøde i juni. Vi gennemgik det fra konferencen. Nogle af tingene er trådt i kraft, blandt andet i receptionen i forhold til den måde vi modtager medlemmer og ekspederer telefoniske henvendelser på.

Det skal evalueres i efteråret.

Vi har også ændret nogle ting ift når vi modtager mail – tit modtager vi samme mail flere gange, så det prøver vi også at optimere på.

Vi arbejder med at ændre mødestruktur. Vi har blandt andet inddraget a-kassen i nogle møder, blandt andet ugentlige tirsdagsmøder, hvor a-kassen deltager hver 2. uge. Vi har prøvet det nogle gange, men det har været ferietid. Blomstringsgruppen holder møde primo september i forhold til egen fremtid.

DJ og jeg har haft møde i forhold til at vi skal til at lave APV igen.

CL – I forhold til personalesituationen: vi har fået Lotte igen og vi har fået Marianne, som er elev i a-kassen. Carin er stoppet i a-kassens. Inden længe ansættes en ny a-kasseleder.

Vi har holdt vores årlige sommerarrangement, hvor vi var ude og brygge øl i Odense ved Bryg-selv.

Beslutning

Taget til efterretning.

38/17 Orientering fra seneste HB-møde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **38/17** |

Indledning: Orientering fra seneste HB-møde.

Sag: Susan Bøg Nielsen orienterer fra seneste hovedbestyrelsesmøde.

Indstilling: Til orientering.

**Bilag:** Referat fra seneste HB-møde er fremsendt separat.

Mødebehandling

Susan orienterede kort fra seneste HB-møde den 13.06.2017.

Der var herefter en debat omkring blandt andet portør-området.

Beslutning

Taget til efterretning.

39/17 Spørgsmål til kommende HB-møde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **39/17** |

Indledning: Orientering om kommende HB-møde.

Sag: Susan Bøg Nielsen besvarer spørgsmål fra bestyrelsen vedrørende dagsordenen til kommende HB-møde.

Indstilling: Til gensidig orientering.

**Bilag:** Dagsorden for kommende HB-møde fremsendes separat.

Mødebehandling

Rene spurgte ind til hvordan FOA er stillet i forhold til OK-forhandlinger i de store forhandlingsfællesskaber ved OK på det private område.

Susan svarede, at reelt kan vi kun stemme ja eller nej.

Det var herefter en længere debat.

Beslutning

Taget til efterretning.

40/17 Temadebat

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **40/17** |

Indledning: Temadebat

Sag: Der arbejdes med temadebat ud fra fremsendte bilag.

Indstilling: At bestyrelsen drøfter og kommer med forslag som PL kan arbejde videre med.

Mødebehandling

Susan spørger, hvad der gør en stærk sydfynsk afdeling.

Susan nævnte disse 3 ord

Hjælpsom

Inspirerende

Handlekraftig

Og der blev debatteret i forhold til hvad bestyrelsen mente om ordenes betydning for at styrke afdelingen.

Der var en snak om blandt andet videoproduktion til Facebook.  
Husk at man kan give anmeldelser af FOA Sydfyn på facebooksiden 1-5 stjerner, evt supplerert med en udtalelse. Opfordr gerne kollegaer til at anmelde.

SMS-opfølgning – tilfredshed, Mikkel følger op.

Opfølgning på hjemmesiden (fandt du det du ville?)

Beslutning

Taget til efterretning.

41/17 Eventuelt

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **41/17** |

Indledning: Eventuelt

Mødebehandling

Käthe spørger om deadline til OK18 definitivt er 30. august?

Susan – ja, men lav evt individuel aftale med Christian.

Beslutning

Taget til efterretning.

42/17 Evaluering

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **15.08.2017** | **42/17** |

Indledning: Evaluering af bestyrelsesmødet.

Mødebehandling

AL – godt møde, ros til Susan for gennemgang af regnskab.

DJ – rigtigt godt at vi har dialogen og at vi kan være uenige, det den ene ikke kan se, kan den anden måske se.

RS – godt at tingene bliver vendt. Tit dukker der noget op, som man måske ikke var opmærksom på.

AL – Godt at der bliver reflekteret over tingene.

Beslutning

**Godkendelse af referatet:**

|  |  |
| --- | --- |
| Susan Bøg Nielsen  Dorthe Jørgensen  Winni Kielstrup Hansen  Rene Svedstrup  Annika Heidi Lauritzen | Louise Brandstrup Kristiansen  Jan Enderberg  Käthe Lund  Karen Inge Jeppesen  Susanne J. Græns Rasmussen |
|  |  |
|  |  |